pythainlp/thai-wiki-dataset-v4 huggingface dataset:
อะชีนวีระตู

วีระตู ("วีรสู") หรือ อะชีนวีระตู  เกิดเมื่อ 10 กรกฎาคม พ.ศ. 2511 ที่เจาะแซ เขตมัณฑะเลย์ ประเทศพม่า เป็นภิกษุชาวพม่าและเป็นผู้นำทางจิตวิญญาณของขบวนการต่อต้านมุสลิมในพม่า เขาถูกกล่าวหาว่าสร้างแรงบันดาลใจในการโจมตีมุสลิมจากสุนทรพจน์ของเขา แม้ว่าเขาจะกล่าวว่าเป็นผู้สนับสนุนสันติภาพ ไม่เคยกล่าวอ้างว่ามุสลิมเป็นศัตรู 
ภูมิหลัง.
วีระตูออกจากโรงเรียนเมื่ออายุ 14 ปีเพื่อบวชเป็นพระภิกษุ ใน พ.ศ. 2544 เขาเข้ามาเกี่ยวข้องกับขบวนการ 969 สองปีต่อมาใน พ.ศ. 2546 เขาถูกตัดสินจำคุก 25 ปีเนื่องจากการเทศนาของเขา แต่ได้ปล่อยตัวใน พ.ศ. 2553 และเนื่องจากการปฏิรูปรัฐบาลใน พ.ศ. 2554 ทำให้เขาใช้สื่อสังคมออนไลน์ในการติดต่อสื่อสาร
การต่อต้านศาสนาอิสลาม.
วีระตูเป็นผู้นำภิกษุเดินขบวนในมัณฑะเลย์เมื่อกันยายน พ.ศ. 2555 เพื่อสนับสนุนประธานาธิบดีเต้นเซน ที่มีแผนส่งมุสลิมเบงกอลไปยังประเทศที่สาม หนึ่งเดือนต่อมา เกิดความรุนแรงขึ้นในรัฐยะไข่ วีระตูกล่าวว่าความรุนแรงในยะไข่เป็นประกายของความรุนแรงในเมะทีลา ซึ่งการโต้เถียงในร้านทองนำไปสู่ความรุนแรง มีผู้เสียชีวิตมากกว่า 14 คน มีการเผาร้านค้าทั่วทั้งเมือง มีคนถูกสังหารโดยฝูงชนในเมกติลาเมื่อ 5 มีนาคม อย่างน้อยสองคนคือพระภิกษุชาวพม่าชื่อ ชิน ทอบิตา และชายชาวมุสลิม
วีระตูถูกกล่าวถึงในบทความของนิตยสาร "ไทม์" เรื่องภาพของการก่อการร้ายชาวพุทธเมื่อ 20 มิถุนายน พ.ศ. 2556 "คุณเต็มไปด้วยความกรุณาและความรัก แต่คุณไม่สามารถนอนหลับใกล้หมาบ้าได้" วีระตูกล่าวอ้างถึงมุสลิม "ถ้าเราอ่อนแอ แผ่นดินของเราจะเต็มไปด้วยมุสลิม" วีระตูกังวลว่าความรุนแรงและความโดดเด่นของมุสลิมในประเทศเพื่อนบ้านจะกลายเป็นชะตากรรมของพม่า วีระตูกล่าวว่ามุสลิมเห็นเขาเป็นบินลาเดนชาวพุทธ หลังจากบทความนี้ตีพิมพ์ เขากล่าวว่าเป็นพวกต่อต้านความรุนแรง ต่อต้านการก่อการร้าย และปกป้องสาธารณชน เต้นเซนกล่าวหานิตยสาร "ไทม์" ว่าให้ร้ายศาสนาพุทธ ทำให้เกิดความเข้าใจผิด วีระตูประณามมุสลิมอย่างเปิดเผยว่าเป็นจุดเริ่มต้นของความรุนแรง มุสลิมในพม่าได้รับเงินสนับสนุนจากตะวันออกกลาง
ในวันที่ 21 กรกฎาคม พ.ศ. 2556 เขาเป็นเป้าหมายของการวางระเบิดแต่ปลอดภัย มีผู้ได้รับบาดเจ็บเล็กน้อย 5 คน วีระตูกล่าวว่าการวางระเบิดเป็นฝีมือของมุสลิมสุดโต่งเพื่อปกปิดเสียงของเขา เขาเรียกร้องให้จำกัดการแต่งงานระหว่างชาวพุทธกับมุสลิมและคว่ำบาตรธุรกิจของมุสลิม
ในเดือนกันยายน พ.ศ. 2557 อะชีนวีระตูได้ไปเข้าร่วมการประชุมใหญ่พระสงฆ์ในโคลัมโบ จัดโดยโพทุ พาลา เสนา ซึ่งเขากล่าวว่าขบวนการ 969 จะร่วมงานกับโพทุ พาลา เสนา
จังหวัดลูบลิน

ลูบลิน  เป็นจังหวัดทางตะวันออกเฉียงใต้ของประเทศโปแลนด์ มีเนื้อที่ทั้งหมด 25,122 ตารางกิโลเมตร และมีประชากรทั้งหมด 2,165,651 คน โดยมีเมืองหลักคือลูบลิน
จังหวัดลูบลินก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดลูบลิน จังหวัดแค็วม์ จังหวัดซามอชช์ จังหวัดเบียวาปอดลัสกา และบางส่วนจากจังหวัดตาร์นอบแชก และจังหวัดแช็ดลต์แซ
นครและเมือง.
จังหวัดลูบลินมี 5 นครและ 43 เมือง โดยรายชื่อเรียงตามจำนวนประชากร ค.ศ. 2019 ดังนี้
เทศมณฑล.
จังหวัดลูบลินแบ่งการปกครองออกเป็น 24 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่ลูบลิน ซามอชช์ แค็วม์ และเบียวาปอดลัสกา และ 20 เทศมณฑลธรรมดา ดังนี้
แอลัน ริกแมน

แอลัน ซิดนีย์ แพทริก ริกแมน (21 กุมภาพันธ์ ค.ศ. 1946 – 14 มกราคม ค.ศ. 2016) เป็นนักแสดงชายชาวอังกฤษ มีผลงานเด่นคือบท "ฮันส์ กรูเบอร์" ใน "นรกระฟ้า" และ "ศ.เซเวอร์รัส สเนป" ใน "แฮร์รี่ พอตเตอร์" ริกแมนได้รับรางวัลลูกโลกทองคำ รางวัลเอมมีและรางวัลสมาคมนักแสดงภาพยนตร์และโทรทัศน์ จากเรื่อง "Rasputin: Dark Servant of Destiny"
แอลัน ริกแมนเกิดเมื่อวันที่ 21 กุมภาพันธ์ ค.ศ. 1946 เป็นบุตรของเบอร์นาร์ด ริกแมนกับมาร์กาเร็ต ดอรีน โรส บาร์ตเล็ตต์ เขามีพี่ชาย 1 คนชื่อ เดวิด และมีน้องชายและน้องสาวชื่อ ไมเคิลและชีลา ในวัยเด็กริกแมนมีความถนัดด้านศิลปะจึงได้รับทุนให้เรียนที่โรงเรียนมัธยมลาไทเมอร์ (Latymer Upper School) ที่นั่นเขาเริ่มสนใจในด้านการแสดง ต่อมาริกแมนเรียนต่อที่สถาบันศิลปะเชลซีและราชสถาบันศิลปะ เมื่อเรียนจบเขาทำงานเป็นนักออกแบบภาพกราฟิกส์ร่วมกับเพื่อน ๆ ก่อนจะตัดสินใจเป็นนักแสดงและเข้าเรียนที่ราชสถาบันศิลปะการแสดง (RADA) บทบาทแรกที่ทำให้ริกแมนเป็นที่รู้จักคือบท "วีกง เดอ วาลมง" จากเรื่อง "Les Liaisons dangereuses" (สัมพันธ์อันตราย) ในปี ค.ศ. 1985 บทบาทนี้ทำให้เขาได้เข้าชิงรางวัลโทนีและรางวัลดรามาเดสก์ ถึงแม้ริกแมนจะมีชื่อจากการรับบทร้าย แต่เขาก็มีผลงานที่โดดเด่นในหลายบทบาทเช่น "เจมี" ใน "Truly, Madly, Deeply", "พันเอกแบรนดอน" ใน "Sense and Sensibility", "แฮร์รี" ใน "ทุกหัวใจมีรัก", "โอฮารา" ใน "An Awfully Big Adventure" และ "อเล็กซานเดอร์ เดน" ใน "Galaxy Quest"
ริกแมนแต่งงานกับริมา ฮอร์ตันในปี ค.ศ. 2012 หลังทั้งคู่อยู่ด้วยกันมาตั้งแต่ ค.ศ. 1977 ริกแมนเสียชีวิตเมื่อวันที่ 14 มกราคม ค.ศ. 2016 ด้วยโรคมะเร็งตับอ่อน
สักวันต้องได้ดี

สักวันต้องได้ดี เป็นเพลงของ เต๋อ - เรวัต พุทธินันทน์ ประกอบละครเรื่อง "เพื่อเธอ" (พ.ศ. 2537) ประพันธ์คำร้องโดยเต๋อ ทำนองและเรียบเรียงโดย โอม - ชาตรี คงสุวรรณ และเป็นเพลงสุดท้ายที่เต๋อประพันธ์และขับร้องก่อนจะเสียชีวิตลงในปี พ.ศ. 2539
เวอร์ชันคัฟเวอร์.
เวอร์ชันสุนิตา ลีติกุล.
ในปี พ.ศ. 2543 เพลง "สักวันต้องได้ดี" ได้ถูกนำมาขับร้องอีกครั้งโดย โบ - สุนิตา ลีติกุล โดยถูกเรียบเรียงใหม่โดย พิเชษฐ์ เครือวัลย์
เวอร์ชันระดับดาว ศรีระวงศ์.
ในปี พ.ศ. 2558 เพลง "สักวันต้องได้ดี" ได้ถูกนำมาเป็นเพลงประกอบละครอีกครั้ง ในเรื่อง ผู้หญิงคนนั้นชื่อบุญรอด ขับร้องโดยมาตัง - ระดับดาว ศรีระวงศ์ ผู้ชนะจากการแข่งขันในรายการเดอะสตาร์ ค้นฟ้าคว้าดาว ปี 11 จากค่ายดั๊กบาร์ ในเครือจีเอ็มเอ็ม แกรมมี่ มิวสิกวิดีโอนี้เผยแพร่ครั้งแรกเมื่อวันที่ 20 ตุลาคม พ.ศ. 2558 โดยถูกเรียบเรียงใหม่โดย ภัทรกร ตั้งจิตการุญ
เพลงเวอร์ชันนี้ประสบความสำเร็จอย่างมากได้ติดอับดับ 6 ใน 100 ของชาร์ตหมวดเพลง จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 16 พฤศจิกายน พ.ศ. 2558
เวอร์ชันธงไชย แมคอินไตย์.
ในปี พ.ศ. 2565 เพลง "สักวันต้องได้ดี" ได้ถูกนำมาขับร้องอีกครั้งโดย เบิร์ด - ธงไชย แมคอินไตย์ เป็นเพลงลำดับสุดท้ายของอัลบั้ม เบิร์ด ทเวนตี้ทู ซึ่งเวอร์ชันนี้มีความพิเศษตรงที่มีการนำเสียงร้องของเต๋อมาบันทึกไว้ให้ร้องร่วมกับเบิร์ด และดนตรียังถูกเรียบเรียงใหม่โดย เทิดศักดิ์ จันทร์ปาน ผ่านการบรรเลงเพิ่มด้วยวงออร์เคสตรา เพื่อเพิ่มความยิ่งใหญ่ให้กับเพลง เนื่องในโอกาสครบรอบ 40 ปีของจีเอ็มเอ็ม แกรมมี่ ในปี พ.ศ. 2566
พระพุฒาจารย์ (มา อินฺทสโร)

พระพุฒาจารย์ นามเดิม มา หรือที่รู้จักในนามท่านเจ้ามา เป็นพระราชาคณะเจ้าคณะอรัญวาสี อดีตเจ้าอาวาสวัดจักรวรรดิราชาวาสวรมหาวิหาร
ประวัติ.
พระพุฒาจารย์ มีนามเดิมว่า มา เกิดเมื่อวันจันทร์ที่ 11 กันยายน พ.ศ. 2380 ตรงกับวันขึ้น 12 ค่ำ เดือน 10 ปีระกา ถึงปีระกา พ.ศ. 2401 ณ ตำบลบ้านเขาแหลม อำเภอสำเพ็ง กรุงเทพมหานคร โยมบิดาชื่อทองอยู่ โยมมารดาชื่อแช่ม 
ปี พ.ศ. 2404 (ตรงกับ ร.ศ. 80) ได้บวชเป็นพระภิกษุ ณ วัดจักรวรรดิราชาวาส โดยพระอาจารย์นองเป็นพระอุปัชฌาย์ ได้ฉายาว่า "อินฺทสโร" ได้ศึกษาวิปัสสนาธุระแล้วออกจาริกธุดงค์แทบทุกปี แล้วกลับมาเป็นอาจารย์สอนวิปัสสนาอยู่ที่วัดจักรวรรดิราชาวาส
มรณภาพ.
พระพุฒาจารย์ อาพาธเป็นลม มรณภาพเมื่อวันที่ 9 ตุลาคม พ.ศ. 2457 ปีขาล ขณะอายุ พรรษา 52 สิริอายุได้ ได้รับพระราชทานโกศแปดเหลี่ยมเป็นเกียรติยศ 
วันที่ 30 เมษายน พ.ศ. 2458 เคลื่อนโกศศพจากกุฏิไปตั้งเหนือแว่นฟ้า 2 ชั้นที่เมรุน้อยในวัดจักรวรรดิราชาวาส ถึงวันที่ 2 พฤษภาคม เวลาบ่าย 5 โมงเศษ พระบาทสมเด็จพระมงกุฎเกล้าเจ้าอยู่หัว เสด็จฯ มาพระราชทานเพลิงศพ
เน็ตฟลิกซ์

เน็ตฟลิกซ์  เป็นบริษัทข้ามชาติที่ให้บริการโอทีที แบบสื่อแบบส่งต่อเนื่องตามคำขอทางอินเทอร์เน็ตทั่วโลก (ยกเว้นในบางพื้นที่) และผู้ให้บริการเช่ายืมดีวีดีและแผ่นบลูเรย์ทางไปรษณีย์ในสหรัฐอเมริกา บริษัทได้รับการก่อตั้งขึ้นในปี พ.ศ. 2540 โดยมีสำนักงานใหญ่ตั้งอยู่ที่เมืองลอสแกทัส รัฐแคลิฟอร์เนีย และมีออฟฟิศในอีกหลายประเทศเช่นเนเธอร์แลนด์ บราซิล อินเดีย ญี่ปุ่น และเกาหลีใต้
เน็ตฟลิกซ์เริ่มเปิดรับสมัครสมาชิกแบบเสียค่าบริการในปี พ.ศ. 2542 เมื่อถึงปี พ.ศ. 2552 บริษัทมีดีวีดีให้เลือกเช่ายืมประมาณ 100,000 ชื่อเรื่อง และมีสมาชิกผู้เช่าและผู้รับบริการมากกว่า 10 ล้านราย ในปี พ.ศ. 2556 บริษัทเริ่มขยายธุรกิจไปยังการผลิตภาพยนตร์ต้นฉบับ
ปี พ.ศ. 2554 เน็ตฟลิกซ์ได้เปิดตัวบริการชื่อว่า Open Connect Appliance (Netflix OCA) โดยลักษณะเป็นบริการที่ทางผู้ให้บริการ ISP (Internet Service Provider) เปิดให้เน็ตฟลิกซ์เช่า Server เพื่อทำ Cache สำหรับเก็บข้อมูลภาพยนตร์และซีรีส์ของ Netflix โดยใช้หลักการเช่นเดียวกับ CDN (Content Delivery Network) ทั่วไป ต่างกันที่ระบบจะเก็บข้อมูล Content สำหรับ Netflix โดยเฉพาะ เมื่อมีผู้เข้าใช้งาน ระบบจะไปเรียกจาก OCA เหล่านี้แทน ทำให้ลดภาระการทำงานของเซิร์ฟเวอร์หลัก และรองรับการขยายแบนวิธง่าย และประหยัดค่าใช้จ่ายกว่าการขยายเซิร์ฟเวอร์
จนถึงปี พ.ศ. 2559 เน็ตฟลิกซ์ได้ผลิตภาพยนตร์ซีรีส์และภาพยนตร์เรื่องยาวต้นฉบับกว่า 126 เรื่อง มากกว่าช่องโทรทัศน์และเคเบิลใด ๆ โดยมีผลงานซีรีส์ของตัวเองเรื่องแรกคือ เพียงสองปีแรกที่ออกอากาศก็ได้รับความนิยม และมีชื่อเข้าชิงรางวัลโทรทัศน์ Emmy Awards
กฎอัยการศึกในประเทศโปแลนด์ พ.ศ. 2524 – 2526

กฎอัยการศึกในประเทศโปแลนด์  หมายถึง ช่วงระหว่างวันที่ 13 ธันวาคม 2524 ถึง 22 กรกฎาคม 2526 เมื่อรัฐบาลคอมมิวนิสต์อำนาจนิยมแห่งสาธารณรัฐประชาชนโปแลนด์จำกัดชีวิตปกติอย่างรุนแรงโดยการใช้กฎอัยการศึกเพื่อพยายามกำราบคู่แข่งทางการเมือง นักกิจกรรมค้านหลายพันคนถูกจำคุกโดยปราศจากข้อหาและมีผู้เสียชีวิตถึง 100 คน แม้มีการเลิกกฎอัยการศึกในปี 2526 นักโทษการเมืองจำนวนมากก็ยังไม่ได้รับการปล่อยตัวจนมีการนิรโทษกรรมทั่วไปในปี 2529
การประกาศ.
พลเอกแห่งกองทัพโปแลนด์ วอยแชค ยารูแซลสกี และ คณะหารือทหารช่วยให้ชาติพ้นภัย  ประกาศแทรกแซงการเดินประท้วงของโซลิดาริตีที่นำโดย แลค เวาแองซา
เวลา 6 นาพิกา วอยแชค ยารูแซลสกี อ่านประกาศกฎอัยการศึก ทางทีวีพี 1
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ช่องหนึ่งอัสตานกินะ

ช่องหนึ่งอัสตานกินะ (1-й канал Останкино,Телевидение «Останкино»)เป็นสถานีโทรทัศน์ของรัสเซียหลังการล่มสลายของสหภาพโซเวียตและกลายเป็นช่องหนึ่งรัสเซียในปัจจุปันมีช่องพี่น้องคือช่องสี่อัสตานกินะ (4-й канал Останкино)
รายการ.
«Новости», «Время», «Новости Останкино», «ИТА Новости»
พรรคเอกภาพสังคมนิยมเยอรมนี

พรรคเอกภาพสังคมนิยมเยอรมนี (SED) มักรู้จักกันในภาษาอังกฤษว่า พรรคคอมมิวนิสต์แห่งเยอรมนีตะวันออก  เป็นพรรคการเมืองลัทธิมากซ์–เลนิน ที่ปกครองสาธารณรัฐประชาธิปไตยเยอรมนี (เยอรมนีตะวันออก) ตั้งแต่การก่อตั้งของประเทศในเดือนตุลาคม ค.ศ. 1949 จนถึงการยุบพรรคหลังการปฏิวัติเงียบสงบ ใน ค.ศ. 1989 พรรคเอกภาพสังคมนิยมเยอรมนีถูกก่อตั้งขึ้นในเดือนเมษายน ค.ศ. 1946 โดยการรวมตัวกันระหว่างพรรคคอมมิวนิสต์เยอรมนีและพรรคสังคมประชาธิปไตยเยอรมนี
ถึงแม้ว่าประเทศเยอรมนีตะวันออกจะเป็นรัฐพรรคการเมืองเดียว แต่ก็มีแนวร่วมประชาชนจากสถาบันอื่น ๆ ที่ได้รับอนุญาตให้เป็นพันธมิตรกับพรรคเอกภาพสังคมนิยมเยอรมนี พรรคเหล่านี้ได้แก่ สหภาพประชาธิปไตยคริสตชน, พรรคประชาธิปไตยเสรีนิยม, พรรคกสิกรประชาธิปไตย และพรรคประชาธิปไตยแห่งชาติ ในคริสต์ทษวรรษที่ 1980 พรรคเอกภาพสังคมนิยมเยอรมนีปฏิเสธนโยบายเปิดความคิดเสรีของมีฮาอิล กอร์บาชอฟ เช่น "เปเรสตรอยคา" และ "กลัสนอสต์" ซึ่งจะไปสู่การแยกเยอรมนีตะวันออก ออกจากการปรับโครงสร้างของสหภาพโซเวียต และการล่มสลายของพรรคเอกภาพสังคมนิยมเยอรมนี ในฤดูใบไม้ผลิของ ค.ศ. 1989
จังหวัดลูบุช

ลูบุช  เป็นจังหวัดทางตะวันตกของประเทศโปแลนด์ มีเนื้อที่ทั้งหมด 13,988 ตารางกิโลเมตร และมีประชากรทั้งหมด 1,023,317 คน โดยมีเมืองหลักคือกอชุฟวีแยลกอปอลสกีและแชลอนากูรา
จังหวัดนี้เคยเป็นส่วนหนึ่งของรัฐบรันเดินบวร์ค ประเทศเยอรมนี อยู่ทางตะวันออกของพรมแดนโอเดอร์-ไนเซอ และในปี ค.ศ. 1945 เมื่อสิ้นสุดสงครามโลกครั้งที่สอง ประเทศโปแลนด์ได้รับดินแดนส่วนนี้มา
จังหวัดลูบุชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดกอชุฟวีแยลกอปอลสกีและจังหวัดแชลอนากูรา
นครและเมือง.
จังหวัดลูบุชมี 3 นครและ 40 เมือง โดยรายชื่อเรียงตามจำนวนประชากร ค.ศ. 2019 ดังนี้
เทศมณฑล.
จังหวัดลูบุชแบ่งการปกครองออกเป็น 14 เทศมณฑลหรือปอเวียต โดยแบ่งเป็น 2 นครซึ่งมีฐานะเทศมณฑลได้แก่แชลอนากูราและกอชุฟวีแยลกอปอลสกี และ 12 เทศมณฑลธรรมดา ดังนี้
จังหวัดวาร์เมีย-มาซูรือ

วาร์เมีย-มาซูรือ  หรือ วาร์เมีย-มาซูเรีย  เป็นจังหวัดทางตะวันออกเฉียงเหนือของประเทศโปแลนด์ มีเนื้อที่ทั้งหมด 24,173 ตารางกิโลเมตร และมีประชากรทั้งหมด 1,450,697 คน โดยมีเมืองหลักคือออลชตึน
จังหวัดวาร์เมีย-มาซูรือก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดออลชตึน ทางครึ่งตะวันตกของจังหวัดซูเวากี และบางส่วนจากจังหวัดแอลบล็องก์
นครและเมือง.
จังหวัดวาร์เมีย-มาซูรือมี 3 นครและ 47 เมือง โดยรายชื่อเรียงตามจำนวนประชากร ค.ศ. 2019 ดังนี้
เทศมณฑล.
จังหวัดวาร์เมีย-มาซูรือแบ่งการปกครองออกเป็น 21 เทศมณฑลหรือปอเวียต โดยแบ่งเป็น 2 นครซึ่งมีฐานะเทศมณฑลได้แก่ออลชตึนและแอลบล็องก์ และ 19 เทศมณฑลธรรมดา ดังนี้
จังหวัดวีแยลกอปอลสกา

วีแยลกอปอลสกา  หรือ เกรตเตอร์โปแลนด์  เป็นจังหวัดทางตะวันออกกลางของประเทศโปแลนด์ มีเนื้อที่ทั้งหมด 29,826 ตารางกิโลเมตร และมีประชากรทั้งหมด 3,462,196 คน โดยมีเมืองหลักคือปอซนัญ
จังหวัดวีแยลกอปอลสกาก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดปอซนัญ จังหวัดกาลิช จังหวัดกอญิน จังหวัดปีวา และจังหวัดแลชนอ
นครและเมือง.
จังหวัดวีแยลกอปอลสกามี 7 นครและ 106 เมือง โดยรายชื่อเรียงตามจำนวนประชากร ค.ศ. 2019 ดังนี้
เทศมณฑล.
จังหวัดวีแยลกอปอลสกาแบ่งการปกครองออกเป็น 35 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่ปอซนัญ กาลิช กอญิน และแลชนอ และ 31 เทศมณฑลธรรมดา ดังนี้
จังหวัดวุช

วุช  เป็นจังหวัดทางตอนกลางของประเทศโปแลนด์ มีเนื้อที่ทั้งหมด 18,219 ตารางกิโลเมตร และมีประชากรทั้งหมด 2,524,651 คน โดยมีเมืองหลักคือวุช
จังหวัดวุชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดวุช (ค.ศ. 1975–1999) จังหวัดแชรัตส์ จังหวัดปียอตร์กุฟตรือบูนัลสกี จังหวัดสกีแยร์แญวิตแซ และบางส่วนจากจังหวัดปวอตสก์
นครและเมือง.
จังหวัดวุชมี 11 นครและ 35 เมือง โดยรายชื่อเรียงตามจำนวนประชากร ค.ศ. 2021 ดังนี้
เทศมณฑล.
จังหวัดวุชแบ่งการปกครองออกเป็น 24 เทศมณฑลหรือปอเวียต โดยแบ่งเป็น 3 นครซึ่งมีฐานะเทศมณฑลได้แก่วุช ปียอตร์กุฟตรือบูนัลสกี และสกีแยร์แญวิตแซ และ 21 เทศมณฑลธรรมดา ดังนี้
เนติมา อัมพุช

เนติมา อัมพุช' (ชื่อเล่น: อ๊อฟ) เป็นนักร้อง และนักแต่เพลงชาวไทย มีผลงานเพลงแนวอัลเทอร์เนทีฟ ในช่วงปี พ.ศ. 2539 เป็นที่จดจำในฐานะนักร้องสาวอัลเทอร์เนทีฟ ในช่วงยุค 1990 มีผลงานพลงที่คุ้นหู คือเพลง "ไม่พร้อม"
ประวัติ.
เนติมา อัมพุช เป็นที่รู้จักกันในชื่อ เนติมา (NETIMA) เป็นนักร้องหญิงชาวไทย ในภาพลักษณ์นักร้องสาวผมยาว ผิวขาวหน้าตาสะสวย มีผลงานแนวเพลงป็อป, อะคูสติก, ออลเทอร์นาทิฟ ภายใต้ค่าย BMG มีผลงานช่วงปี พ.ศ. 2539 - พ.ศ. 2541
เนติมาจบการศึกษาระดับมัธยมศึกษาปีที่ 1-5 โรงเรียนบดินทรเดชา (สิงห์ สิงหเสนี) จากนั้นได้สอบเทียบในระดับปริญญาตรีจาก คณะรัฐศาสตร์ จุฬาลงกรณ์มหาวิทยาลัย และปัจจุบันสำเร็จการศึกษาระดับปริญญาโทจาก มหาวิทยาลัยนิวเซาท์เวลส์ (The University of New South Wales) คณะการตลาด (Marketing)
เนติมา ออกอัลบั้มเดี่ยวเป็นของตนเองเมื่อปี พ.ศ. 2539 โดยออกอีพี (หรือมินิ อัลบั้ม) อัลบั้ม ชื่อชุด "NETIMA" ก่อนที่จะออกอัลบั้มเต็ม โดยใช้ชื่ออัลบั้มว่า "ดีกว่า" วางจำหน่ายเมื่อวันที่ 12 มิถุนายน 2539 มีเพลงฮิตที่เป็นที่รู้จักในฐานะนักร้องแนวอัลเทอร์เนทีฟ คือเพลง "ไม่พร้อม" ก่อนปล่อยซิงเกิลต่อมา เช่นเพลง "ฝาก (อย่าทำลาย)" และเพลง "ดีกว่า" เป็นต้น 
ซึ่งในการทำงานในอัลบั้มนี้ เนติมามีส่วนร่วมในการแต่งเพลงเพลง และทำนองเพลงอีกด้วย เนติมาได้ออกผลงานอัลบั้มเดี่ยวเพียงหนึ่งชุดเท่านั้น 
แต่เป็นที่จดจำในฐานะนักร้องแนวอัลเทอร์เนทีฟ ในยุค 1990 ปัจจุบันเธอเป็นนักร้องอยู่ที่ร้าน Honey Pie พระราม 6 และได้ทำงานอยู่ที่ Starcom Media
ญัยชุลอิสลาม

ญัยชุลอิสลาม (หมายถึง กองทัพอิสลาม) ชื่อเดิมคือลิวาอัลอิสลาม หรือกองพลอิสลาม เป็นแนวร่วมของหน่วยนิยมอิสลามและซาลาฟีที่เกี่ยวข้องในสงครามกลางเมืองซีเรีย ฐานที่มั่นแห่งแรกอยู่ในดามัสกัส ใกล้กับดูมาและฆูเฏาะฮ์ตะวันออก ญัยชุลอิสลามเป็นกลุ่มกบฏที่ใหญ่ที่สุดในบริเวณนี้ ซึ่งเป็นที่อยู่ของบรรพบุรุษ กลุ่มนี้เป็นส่วนหนึ่งของแนวร่วมอิสลาม (ซีเรีย) องค์กรนี้ปฏิเสธการเป็นสมาชิกของกองทัพซีเรียเสรี ฮะมาสกล่าวหาว่า คอลิด มัชอัล มีความเกี่ยวข้องกับอิหร่าน ซีเรียและรัสเซียกำหนดให้กลุ่มนี้เป็นกลุ่มก่อการร้าย
ทางหลวงสหรัฐหมายเลข 34

ทางหลวงสหรัฐหมายเลข 34 เป็นทางหลวงสายหนึ่งในระบบทางหลวงสหรัฐ มีเส้นทางในแนวตะวันออก–ตะวันตก ระยะทาง เริ่มจากกลางตอนเหนือของรัฐโคโลราโด ไปยังเมืองชิคาโก รัฐอิลลินอย โดยระหว่างทางผ่านอุทยานแห่งชาติเทือกเขาร็อกกี ที่รู้จักในชื่อถนนเทรลริดจ์ ซึ่งไต่ระดับความสูงถึง ทำให้เป็นทางหลวงลาดยางที่สูงที่สุดในสหรัฐอเมริกา ปลายทางทิศตะวันตกอยู่ที่แกรนบี รัฐโคโลราโด ที่ทางหลวงสหรัฐหมายเลข 40 ปลายทางทิศตะวันออกอยู่ในเมืองเบอร์วิน รัฐอิลลินอย ที่ทางหลวงรัฐอิลลินอยหมายเลข 43 และทางหลวงประวัติศาสตร์หมายเลข 66
บ็อบ โฮป

เลสลี ทาวนส์ "บ็อบ" โฮป (29 พฤษภาคม 1903 – 27 กรกฎาคม 2003) เป็นนักแสดง นักร้อง นักเขียน และนักกีฬาชาวอเมริกัน เขาอยู่ในวงการบันเทิงนานถึง 5 ทศวรรษ และเป็นที่รู้จักกันดีในผลงานละครบรอดเวย์ รายการวิทยุ โทรทัศน์ และภาพยนตร์ เขาปรากฏอยู่ในภาพยนตร์กว่า 70 เรื่อง รวมทั้งในภาพยนตร์ชุด "Road" ที่นำแสดงโดยบิง ครอสบี และดอโรที ลามัวร์ นอกจากนี้เขายังเป็นพิธีกรของการประกาศผลรางวัลออสการ์ถึง 18 ครั้ง (มากที่สุด) เขายังปรากฏตัวในละครเวทีและโทรทัศน์อีกหลายบทบาท
ในปี ค.ศ. 1997 โฮปได้รับการประกาศให้เป็นทหารผ่านศึกกิตติมศักดิ์ของกองทัพสหรัฐอเมริกา ซึ่งเขาได้มีส่วนร่วมในงานสร้างขวัญและกำลังใจให้แก่กำลังพลในกองทัพถึง 199 ครั้ง ระหว่าง ค.ศ. 1941 ถึง ค.ศ. 1991
เจมี แคมป์เบลล์ บาวเวอร์

เจมส์ เมตคาล์ฟ "เจมี" แคมป์เบลล์ บาวเวอร์ (เกิด 22 พฤศจิกายน ค.ศ. 1988) เป็นนักแสดง นักร้อง และนายแบบชาวอังกฤษ เขาเป็นที่รู้จักกันดีในบทบาทแอนโทนี โฮป ในภาพยนตร์เรื่อง "สวีนนีย์ ท็อดด์ บาร์เบอร์หฤโหดแห่งฟลีทสตรีท", ไคอัส ในภาพยนตร์เรื่อง "แวมไพร์ ทไวไลท์ 4 เบรกกิ้งดอน ภาค 1", กษัตริย์อาเธอร์ ในละครชุด "แคมิลอต", เกลเลิร์ต กรินเดลวัลด์ (วัยหนุ่ม) ในภาพยนตร์เรื่อง "แฮร์รี่ พอตเตอร์กับเครื่องรางยมทูต ภาค 1," เจซ เวย์แลนด์ ในภาพยนตร์ "นักรบครึ่งเทวดา (The Mortal Instruments: City of Bones)" และ เว็คนา/เฮนรี ครีล/001 ในซีรีส์เน็ตฟลิกซ์เรื่อง สเตรนเจอร์ ธิงส์
สมเด็จพระพุฒาจารย์ (เสงี่ยม จนฺทสิริ)

สมเด็จพระพุฒาจารย์ นามเดิม เสงี่ยม วิโรทัย ฉายา จนฺทสิริ เป็นสมเด็จพระราชาคณะฝ่ายมหานิกาย เจ้าอาวาสวัดสุทัศนเทพวรารามราชวรมหาวิหาร เจ้าคณะจังหวัดนนทบุรี เจ้าคณะใหญ่หนเหนือ และกรรมการมหาเถรสมาคม
ประวัติ.
ชาติภูมิ.
สมเด็จพระพุฒาจารย์ มีนามเดิมว่า เสงี่ยม วิโรทัย เกิดเมื่อวันอังคารที่ 5 กุมภาพันธ์ พ.ศ. 2443 เป็นบุตรของนายเขียว-นางประกอบ วิโรทัย ภูมิลำเนาอยู่ตำบลหันสัง อำเภอบางปะหัน จังหวัดพระนครศรีอยุธยา ได้ศึกษาที่โรงเรียนประชาบาลจนจบชั้นประถมศึกษาปีที่ 4 จึงช่วยบิดาทำนา จนถึงเดือนมีนาคม พ.ศ. 2460 จึงย้ายมาอยู่กับพระอาจารย์ทอง คณะ 5 วัดสุทัศนเทพวราราม 
อุปสมบท.
แล้วบวชเป็นสามเณรในวันที่ 25 มีนาคม พ.ศ. 2461 โดยมีพระมงคลราชมุนี (ผึ่ง ปุปฺผโก) เป็นพระอุปัชฌาย์ 
เมื่ออายุครบบวชจึงได้อุปสมบทในวันที่ 12 มิถุนายน พ.ศ. 2464 ณ วัดสุทัศนเทพวราราม โดยมีพระพรหมมุนี (แพ ติสฺสเทโว) เป็นพระอุปัชฌาย์ พระมงคลราชมุนี (ผึ่ง ปุปฺผโก) เป็นพระกรรมวาจาจารย์ และพระราชเวที (นาค สุมนนาโค) เป็นพระอนุสาวนาจารย์ ได้ฉายาทางธรรมว่า จนฺทสิริ 
การศึกษา.
ท่านได้ศึกษาพระปริยัติธรรมต่อจนสอบได้ตามลำดับดังนี้
มรณภาพ.
สมเด็จพระพุฒาจารย์ มรณภาพเมื่อวันพฤหัสบดีที่ 27 มกราคม พ.ศ. 2526 สิริอายุ พรรษา 61 ได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันเสาร์ที่ 17 ธันวาคม พ.ศ. 2526 เวลา 17.00 น.
ฟือเรอร์บุงเคอร์

ฟือเรอร์บุงเคอร์ ("บังเกอร์ท่านผู้นำ") เป็นที่หลบภัยการโจมตีทางอากาศ ตั้งอยู่ในสวนของทำเนียบนายกรัฐมนตรีไรช์ในกรุงเบอร์ลิน ประเทศเยอรมนี แบ่งการก่อสร้างออกเป็นสองเฟส คือในปี 1936 และ 1944 อดอล์ฟ ฮิตเลอร์ ผู้นำนาซีเยอรมนีเข้าพำนักในฟือเรอร์บุงเคอร์เมื่อวันที่ 16 มกราคม ค.ศ. 1945 ตั้งแต่นั้นมา ที่นี่ก็กลายเป็นศูนย์อำนาจของประเทศ ต่อมาในช่วงยุทธการที่เบอร์ลิน ฮิตเลอร์และเอฟา เบราน์ ก็ฆ่าตัวตายในบังเกอร์แห่งนี้ในวันที่ 30 เมษายน 1945 หนึ่งสัปดาห์ก่อนที่เยอรมนีจะลงนามยอมจำนนต่อฝ่ายสัมพันธมิตร
หลังสงคราม ทั้งอาคารทำเนียบรัฐบาลทั้งเก่าและใหม่ถูกฝ่ายโซเวียตพังราบ แม้มีความพยายามระเบิดอยู่บ้าง แต่หน่วยใต้ดินยังไม่ค่อยถูกรบกวนมากนักจน ค.ศ. 1988–1989 ระหว่างการบูรณะพื้นที่ส่วนนั้นของกรุงเบอร์ลิน หลายส่วนของหน่วยบังเกอร์เก่าซึ่งมีการขุดค้นแล้วถูกทำลายไปเสียมาก สถานที่นั้นยังไม่มีการทำเครื่องหมายจน ค.ศ. 2006 เมื่อมีการติดตั้งแผ่นทองเหลืองขนาดเล็กที่มีแผนภาพเค้าร่าง ทางเดินเชื่อมอาคารของบังเกอร์ยังเหลืออยู่บ้าง แต่ถูกปิดมิให้สาธารณชนเข้า
สิ่งที่เกี่ยวข้อง.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อะลิโพจีน ไทพาร์โวเวค

อะลิโพจีน ไทพาร์โวเวค  เป็นยาที่ใช้รักษาภาวะพร่องเอนไซม์ไลโปโปรตีนไลเปส (Lipoprotein lipase deficiency; LPLD) ซึ่งเป็นความผิดปกติที่สามารถถ่ายทอดทางพันธุกรรมได้และก่อให้เกิดภาวะตับอ่อนอักเสบที่รุนแรง เอนไซม์ไลโปโปรตีนไลเปสเป็นเอนไซม์ที่เกาะอยู่บนผิวของเซลล์ไขมัน ทำหน้าที่เร่งปฏิกิริยาสลายพันธะเอสเทอร์ในโมเลกุลของไตรกลีเซอไรด์ที่อยู่ในเลือด ให้เป็นกรดไขมันและกลีเซอรอล เพื่อดูดซึมเข้าสู่เซลล์ไขมันและนำไปเก็บสะสมไว้ในรูปไตรกลีเซอไรด์ที่เนื้อเยื่อไขมัน เป็นผลให้ระดับไตรกลีเซอไรด์ในเลือดลดลง อะลิโพจีน ไทพาร์โวเวคมีจำหน่ายในชื่อการค้า ไกลเบอรา (Glybera) ภายใต้ลิขสิทธิ์ของสถาบันวิจัยยูนิเคียว (UniQure) ในเดือนกรกฎาคม ปี คศ. 2012 องค์การยาแห่งสหภาพยุโรป (European Medicines Agency) ได้แนะนำว่าควรมีการรับรองการใช้ยาดังกล่าวในทางคลินิกเพื่อใช้เป็นยีนบำบัดสำหรับข้อบ่งใช้ดังข้างต้น หลังจากนั้นได้มีการลงมติโดยสหภาพยุโรป (European Commission) ให้มีการรับรองการใช้อะลิโพจีน ไทพาร์โวเวคเป็นยีนบำบัดในการรักษาพร่องเอนไซม์ไลโปโปรตีนไลเปสในเดือนพฤศจิกายน คศ. 2012 และคาดว่ามีการนำออกจำหน่ายในเชิงการค้าในช่วงประมาณปลายปี คศ. 2014
กลไกการออกฤทธิ์.
ไวรัสพาหะที่มีส่วนยีน AAV1 (Adeno-associated virus serotype 1) ในโครโมโซมจะถูกนำมาใช้ในการปลูกถ่ายยีนที่ใช้ในการสร้างเอนไซม์ไลโปโปรตีนไลเปส (LPL gene)ให้กับเซลล์กล้ามเนื้อมนุษย์ โดยยีนดังกล่าวนั้นจะไม่ถูกแทรกเข้าไปในโครโมโซมของมนุษย์ แต่จะลอยอยู่อย่างอิสระภายในนิวเคลียส หลังการบริหารยาอะลิโพจีน ไทพาร์โวเวคแต่ละครั้ง ผู้ป่วยจะต้องได้รับยากดภูมิคุ้มกัน (immunosuppressive therapy)ร่วมด้วยเพื่อป้องกันปฏิกิริยาตอบสนองของภูมิคุ้มกันของร่างกายต่อไวรัสพาหะ
ข้อมูลจากการศึกษาทางคลินิกชี้ให้เห็นว่าหลังจากที่ผู้ป่วยได้รับการบริหารยาอะลิโพจีน ไทพาร์โวเวคพบว่าความเข้มข้นของไขมันในกระแสเลือดจะลดลงใกล้เคียงปกติทุกคนภายในระยะเวลา 3-12 สัปดาห์  โดยผลดีของการใช้ AAV คือ ไม่ก่อให้เกิดโรค, ส่งผ่านยีนไปเฉพาะเซลล์ที่ไม่แบ่งตัว, และความเสี่ยงที่เกิดการสอดแทรกของยีนดังกล่าวเข้าไปในโครโมโซมของมนุษย์นั้นแทบจะไม่มีโอกาสเป็นไปได้เลย เมื่อเปรียบเทียบกับยีนที่ได้จากรีโทรไวรัส (retroviruses) ซึ่งพบการสอดแทรกของยีนดังกล่าวเข้าไปในโครโมโซมของมนุษย์ได้เล็กน้อย ซึ่งจะส่งผลให้มีความเสี่ยงต่อการเกิดมะเร็งเพิ่มมากขึ้นได้ นอกจากนี้แล้ว AAV ยังมีคุณสมบัติในการกระตุ้นให้เกิดปฏิกิริยาการตอบสนองของภูมิคุ้มกันของร่างกายโดยการสร้างแอนติบอดี้ขึ้นมาทำลายไวรัสพาหะและมีพิษต่อเซลล์ต่ำ ส่วนการจำลองตัวของยีนดังกล่าวจะมีขนาดจำกัดอยู่ที่ประมาณ 4.8 กิโลเบส
ข้อบ่งใช้.
อะลิโพจีน ไทพาร์โวเวคมีข้อบ่งใช้สำหรับการรักษาภาวะพร่องเอนไซม์ไลโปโปรตีนไลเปส (lipoprotein lipase deficiency;LPLD) ร่วมกับมีภาวะตับอ่อนอักเสบที่รุนแรงถึงแม้จะควบคุมการรับประทานอาหารจำพวกไขมันอย่างเข้มงวดแล้วก็ตาม ทั้งนี้การวินิจฉัยภาวะพร่องเอนไซม์ไลโปโปรตีนไลเปสนั้นจำเป็นต้องใช้การทดสอบสารพันธุกรรม
รูปแบบเภสัชภัณฑ์.
ใน 1 ไวแอลจของอะลิโพจีน ไทพาร์โวเวค บรรจุสารละลายใส ไม่มีสี ถึงขาวขุ่นเล็กน้อยของอะลิโพจีน ไทพาร์โวเวคปริมาณ 1 มิลลิลิตร ซึ่งจะมีจำนวนจีโนมเท่ากับ 3x102 จีโนม
ราคา.
ในปี คศ. การรักษาภาวะพร่องเอนไซม์ไลโปโปรตีนไลเปสด้วยอะลิโพจีน ไทพาร์โวเวคมีค่าใช้จ่ายประมาณ 1.6 ล้านดอลลาร์สหรัฐฯต่อครั้ง และลดลงมาเป็น 1 ล้านดอลลาร์สหรัฐฯต่อครั้งในปี คศ. 2015 ซึ่งถือเป็นยาที่มีราคาแพงมากที่สุดในโลก ณ ปัจจุบัน
ตำหนักประถม-นนทบุรี

ตำหนักประถม-นนทบุรี ตั้งอยู่เลขที่ 45/5 ซอยอัคนี (งามวงศ์วาน 2) เป็นตำหนักหนึ่งในวังเพชรบูรณ์ของสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย พระราชโอรสองค์ที่ 72 ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 และสมเด็จพระศรีพัชรินทราบรมราชินีนาถ พระบรมราชชนนีพันปีหลวง ผู้ทรงก่อตั้งโรงเรียนเพาะช่าง ตำหนักนี้สร้างขึ้นเมื่อ พ.ศ. 2462 เดิมอยู่ที่สี่แยกราชประสงค์ ที่ตั้งของเซ็นทรัลเวิลด์พลาซ่าในปัจจุบัน แต่ได้รื้อถอนออกมาเพื่อชะลอมาไว้ที่นนทบุรีเมื่อ พ.ศ. 2527
เป็นตำหนักหลังแรกที่สร้างในวังเพชรบูรณ์หลังจากที่สมเด็จเจ้าฟ้าจุฑาธุชฯ เสด็จจากประเทศอังกฤษกลับมาประเทศไทย แล้วทรงตั้งชื่อตำหนักตามเพลงไทยว่า "โหมโรงปฐมดุสิต" ต่อมาพระวรวงศ์เธอ พระองค์เจ้าสุทธสิริโสภา พระธิดาในสมเด็จเจ้าฟ้าจุฑาธุชฯ ได้ขอพระราชทานรื้อถอนตำหนักบางส่วนเพื่อชะลอมาไว้ที่ซอยอัคนี บนเนื้อที่ 2 ไร่ แถวงามวงศ์วาน แล้วเสร็จเมื่อปี พ.ศ. 2527 ในการรื้อนั้นต้องใส่หมายเลขลงไปบนไม้ทุกแผ่นเพื่อความแม่นยำในการนำไปประกอบขึ้นใหม่ ไม้ทุกชิ้นจึงเป็นของเดิมทั้งสิ้นตำหนักประถมนี้สร้างด้วยไม้สักทองทาสีเทาอ่อน ประดับด้วยกระจกสีฟ้าหลังคาใช้กระเบื้องว่าว เป็นอาคารใต้ถุนสูง เป็นแบบพักอาศัยในยุคที่กำลังได้รับอิทธิพลจากตะวันตกในยุคแรก ๆ แต่ยังมีหน้าตาแบบไทย มีการวางห้องต่าง ๆ ให้ติดต่อกันภายใต้หลังคาชัน เพดานสูง มีบานเกล็ดหรือบานกระทุ้งตามหน้าต่างเพื่อระบายความร้อน มีเนื้อที่ใช้สอยอยู่ที่ชั้นสอง ประกอบด้วยห้องนอน ห้องรับแขกและห้องน้ำ ยังมีห้องใต้หลังคาชั้นสามซึ่งใช้เป็นที่เก็บของ นอกจากนี้ระหว่างตำหนักใหญ่กับเรือนน้ำหลังเล็กมีซุ้มแปดเหลี่ยมคั่นกลางและสระบัวขนาดใหญ่อยู่ด้านหน้า ถัดไปเป็นตำหนักใหม่ใต้ถุนสูงที่ไม่ได้สร้างตามแบบเดิมร้อยเปอร์เซ็นต์ จุดเด่นของตำหนักใหม่คือ ห้องโถงปิดลายทอง ตำหนักนี้ยังใช้เป็นที่วางฮาร์ฟ (พิณฝรั่ง) ชิ้นประวัติศาสตร์ที่สมเด็จเจ้าฟ้าจุฑาธุชฯ ทรงนำมาจากอังกฤษอายุกว่าร้อยปี โดยอาจารย์สุนนท์ ปาลกะวงศ์ ณ อยุธยา สถาปนิกอนุรักษ์แห่งมหาวิทยลัยศิลปากร เมื่อเข้าไปสำรวจครั้งแรกได้พบว่าตัวอาคารซึ่งเป็นไม้สักทองนั้น ถึงแม้ภายนอกจะมีลักษณะเก่าคร่ำคร่าเนื่องจากยืนตากแดดตากฝนมากว่า 60 ปี แต่โครงสร้างภายในตลอดจนส่วนประกอบของตัวบ้านยังมีความสมบูรณ์เกือบร้อยเปอร์เซ็นต์ โครงสร้างที่ต้องซ่อมแซมได้แก่รอยต่อของเสาบางต้นซึ่งชำรุดเพราะความชื้นเท่านั้นเอง
เดซี ริดลีย์

เดซี แจ๊ส ไอโซเบล ริดลีย์  เกิดวันที่ 10 เมษายน 1992 เป็นนักแสดงหญิงชาวอังกฤษ เป็นที่รู้จักกันดีในบทบาทเรย์ ในภาพยนตร์เรื่อง' (2015) และ ' (2017)
มาร์วิน มินสกี

มาร์วิน ลี มินสกี ((9 สิงหาคม ค.ศ. 1927- 24 มกราคม ค.ศ. 2016) เป็นนักวิทยาศาสตร์คอมพิวเตอร์ชาวอเมริกันในสาขาปัญญาประดิษฐ์ เป็นหนึ่งในผู้ร่วมก่อตั้งศูนย์ปฏิบัติการวิจัยปัญญาประดิษฐ์ที่สถาบันเทคโนโลยีแมสซาชูเซตส์ และผู้เขียนหนังสือด้านปัญญาประดิษฐ์และปรัชญามากมาย
ประวัติ.
มาร์วิน มินสกี เกิดที่นครนิวยอร์ก สหรัฐอเมริกา เป็นบุตรของจักษุศัลยแพทย์และหญิงชาวยิว เข้ารับศึกษาโรงเรียน Ethical Culture Fieldston School และโรงเรียน Bronx High School of Science ก่อนจะไปศึกษาต่อที่วิทยาลัยฟิลลิปส์ ก่อนจะเข้าเป็นทหารเรือให้กับกองทัพเรือสหรัฐอเมริกาในช่วง ค.ศ. 1944 ถึง ค.ศ. 1945 จบการศึกษาระดับปริญญาตรีที่มหาวิทยาลัยฮาร์วาร์ดเมื่อปี ค.ศ. 1950 และปริญญาเอกด้านคณิตศาสตร์จากมหาวิทยาลัยปรินซ์ตันในปี ค.ศ. 1954 หลังจบการศึกษา ได้เข้าเป็นอาจารย์ที่สถาบันเทคโนโลยีแมสซาชูเซตส์ตั้งแต่ปี ค.ศ. 1958 ในปีต่อมา ได้ร่วมมือกับจอห์น แม็กคาร์ธีย์ก่อตั้งศูนย์ปฏิบัติการวิจัยคอมพิวเตอร์และปัญญาประดิษฐ์ ที่สถาบันเทคโนโลยีแมสซาชูเซตส์ อันถือเป็นหนึ่งในต้นกำเนิดสาขาปัญญาประดิษฐ์ ปัจจุบัน ดำรงตำแหน่งศาสตราจารย์ด้านวิศวกรรมไฟฟ้าและวิทยาการคอมพิวเตอร์
ไอแซค อสิมอฟ นักเขียนนิยายวิทยาศาสตร์ชื่อดังชาวอเมริกันเชื้อสายรัสเซีย ยกว่ามินสกีเป็นหนึ่งในสองบุคคลที่เขายอมรับว่ามีความฉลาดมากกว่าเขา อีกคนหนึ่งคือ คาร์ล เซแกน นักดาราศาสตร์ชาวอเมริกัน
มินสกี เป็นผู้ประดิษฐ์หน้าจอดิสเพลย์แสดงกราฟิกแบบสวมหัวเครื่องแรกของโลกในปี ค.ศ 1963 และกล้องคอนโฟคอลในปี ค.ศ. 1957 อันเป็นที่มาของกล้องกล้องจุลทรรศน์แบบคอนโฟคอลชนิดที่ใช้เลเซอร์ในการสแกนที่ใช้กันในปัจจุบัน นอกจากนี้ยังได้พัฒนาหุ่นยนต์เต่า และเครื่อง SNARC เครื่องจักรที่เรียนรู้จากโครงข่ายประสาทเทียมแบบต่อสุ่มเครื่องแรกในปี ค.ศ. 1951
มินสกีเขียนหนังสือเรื่อง "Perceptrons" ร่วมกับเซย์มัวร์ เพเพิร์ต ที่เป็นผลงานวิชาการสำคัญสำหรับการวิเคราะห์โครงข่ายประสาทเทียม หนังสือเล่มนี้ได้รับการกล่าวถึงมากในประวัติศาสตร์ของสาขาปัญญาประดิษฐ์ บ้างก็ว่าเป็นหนังสือสำคัญที่ทำให้นักวิจัยเริ่มตีตัวออกห่างจากโครงข่ายประสาทเทียมในช่วงคริสต์ทศวรรษที่ 1970 จนนำมาสู่ช่วงยุคตกต่ำของปัญญาประดิษฐ์ นอกจากนี้ยังเป็นผู้นำเสนอแบบจำลองทางปัญญาประดิษฐ์อีกมากมาย เช่น ในหนังสือเรื่อง "A framework for representing knowledge" ก็เป็นผู้สร้างมุมมองใหม่ในการเขียนโปรแกรม มินสกียังได้กล่าวถึงความเป็นไปได้ที่มนุษย์ต่างดาวที่สามารถพูดและคิดได้เหมือนมนุษย์อีกด้วย
ในช่วงคริสต์ทศวรรษที่ 1970 ที่ศูนย์ปฏิบัติการวิจัยปัญญาประดิษฐ์ สถาบันเทคโนโลยีแมสซาชูเซตส์ มินสกีและเซย์มัวร์ เพเพิร์ตร่วมกันพัฒนาทฤษฎีที่เรียกว่า Society of Mind เป็นทฤษฎีที่พยายามจะอธิบายว่าสิ่งที่เราเรียกกันว่าความฉลาดนั้นแท้ที่จริงแล้วเป็นผลผลิตจากอันตรกิริยาระหว่างส่วนที่ไม่ฉลาด มินสกีชี้ว่าไอเดียนี้มีจุดกำเนิดมาจากงานวิจัยของตนเองที่พยายามจะสร้างเครื่องจักรที่ใช้แขนกล กล้องวิดีโอ และคอมพิวเตอร์ จากนั้นในปี ค.ศ. 1986 มินสกีได้ตีพิมพ์หนังสือชื่อ "The Society of Mind" ที่อธิบายถึงทฤษฎีดังกล่าวให้คนทั่วไปสามารถเข้าถึงได้
ในเดือนพฤศจิกายน ค.ศ. 2006 มินสกีได้ตีพิมพ์หนังสืออีกเล่มคือ "The Emotion Machine" เป็นหนังสือที่เกี่ยวกับทฤษฎีการคิดของมนุษย์ โดยเสนอว่าเราควรจะแทนที่แนวคิดที่ง่ายๆด้วยแนวคิดที่ซับซ้อน
รอซาลินด์ พีคาร์ด

รอซาลินด์ ไรต์ พีคาร์ด  เป็นศาสตราจารย์ที่สถาบันเทคโนโลยีแมสซาชูเซตส์ เป็นผู้อำนวยการกลุ่มวิจัยการคำนวณเชิงอารมณ์ ที่ศูนย์ปฏิบัติการวิจัยสื่อ สถาบันเทคโนโลยีแมสซาชูเซตส์ และผู้อำนวยการร่วมบริษัท Affectiva ปัจจุบันเป็นสมาชิกของสถาบันวิชาชีพวิศวกรไฟฟ้าและอิเล็กทรอนิกส์
พีคาร์ดมีชื่อเสียงในฐานะเป็นผู้ริเริ่มสาขาทางวิทยาศาสตร์คอมพิวเตอร์สาขาหนึ่งที่เรียกว่า การคำนวณเชิงอารมณ์ (affective computing) หลังจากที่ได้ตีพิมพ์หนังสือชื่อ "Affective Computing" อันเป็นหนังสือที่อธิบายถึงความสำคัญของ "อารมณ์" ในความฉลาดของเครื่องจักร โดยชี้ว่าอารมณ์ของมนุษย์นั้นมีความสำคัญในการสื่อสารระหว่างบุคคล และหุ่นยนต์และคอมพิวเตอร์ชนิดที่สวมใส่กับคนก็น่าจะมีความสามารถในการรู้จำอารมณ์ของคนได้เช่นกัน พีคาร์ดมีผลงานการวิจัยต่อยอดในการศึกษาโรคออทิซึมและการสร้างเครื่องมือที่ช่วยให้มนุษย์แยกแยะความแตกต่างของอารมณ์แม้เพียงเล็กน้อยได้
ทิ้งไว้กลางทาง

"ทิ้งไว้กลางทาง" เป็นซิงเกิลของวงดนตรีโปเตโต้ ประพันธ์เนื้อร้องและแต่งทำนองโดยเหมือนเพชร อำมะระ และพัฒน์ชัย ภักดีสู่สุข และเรียบเรียงโดย โปเตโต้ & เกียรติยศ มาลาทอง ออกจำหน่ายในวันที่ 1 กรกฎาคม พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่
มิวสิกวิดีโอ เพลง ทิ้งไว้กลางทาง เป็นเพลงที่เล่าในมุมมองของ “ความรักที่เสียสละ” การเลิกกันไม่มีใครถูกใครผิดกว่ากัน สำหรับการถ่ายทำเอ็มวีนี้ ใช้สถานที่ถ่ายทำในกรุงเทพฯ ไม่ว่าจะเป็น ถนนข้าวสาร สุขุมวิท สาทร สีลม แล้วก็มีไปปิดสะพานกรุงเทพกันคืนนึง ต้องการให้เห็นว่าการถูกทิ้งมันเป็นเครื่องหมายที่เหมือนยืนอยู่กลางทางที่มันไม่มีอะไรเลย
ที่มาจากเพลง มาจากความรักที่เสียสละด้วยความเข้าใจ เป็นเพลงที่ใช้ภาษาเรียบง่าย ถ่ายทอดด้วยความรู้สึกที่จริงใจ และดนตรีที่ไม่ซับซ้อนภายใต้แนวคิด เรียบง่ายแต่ให้เต็มไปด้วยความรู้สึก
โดยเพลง "ทิ้งไว้กลางทาง" จะถูกดำเนินเรื่องทางผ่านบทเพลงเป็นละครซี่รีย์ทางผ่านช่อง GMM25 ออกอากาศทุกวันศุกร์ ตั้งแต่ 16 ตุลาคม – 6 พฤศจิกายน พ.ศ. 2558
การตอบรับ.
เพลง "ทิ้งไว้กลางทาง" สร้างสถิติมียอดวิวในยูทูบเกิน 1 ล้านวิว หลังได้เผยแพร่ออกไปได้แค่ 6 ชั่วโมง และได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์
ละครชุด.
จากกระแสเพลงที่สามารถคว้ายอดวิวในยูทูบได้ถึง 100,000,000 วิว จึงได้มีการต่อยอดมาทำเป็นละครชุดในชื่อ "ทิ้งไว้กลางทาง The Series" 4 ตอนจบ ผ่านช่อง GMM25 ออกอากาศทุกวันศุกร์ เวลา 21:15 – 22:15 น. ตั้งแต่ 16 ตุลาคม – 6 พฤศจิกายน พ.ศ. 2558 ที่มาจากปลายปากกาของ "เนปาลี" หรือ วรรธนา วีรยวรรธน ผลิตโดยบริษัท จีเอ็มเอ็ม แชนแนล จำกัด (จีเอ็มเอ็ม 25) นำแสดงโดย
ช็อกโกบอล มูกาอิ

ฮิโรชิ "ช็อกโกบอล" มูกาอิ (; โรมาจิ: "; Chokobōru Mukai"; เกิด 15 ธันวาคม ค.ศ. 1966) เป็นนักแสดงหนังโป๊ญี่ปุ่น และเป็นอดีตนักมวยปล้ำอาชีพ
ประวัติ.
ช็อกโกบอล มูกกาอิ เกิดที่ชิบูกาวะ, จังหวัดกุมมะ, ประเทศญี่ปุ่น วันที่ 15 ธันวาคม ค.ศ. 1966 ชื่อเล่นของ มูกาอิ เกิดจากความคล้ายคลึงของถุงอัณฑะสีน้ำตาลเข้มของเขากับขนมช็อคโกบอล
ไผ่ซาง

ไผ่ซาง (ชื่อวิทยาศาสตร์: "Dendrocalamus strictus") เป็นไผ่ขนาดกลาง มีเหง้าใต้ดิน ลำต้นเหนือดินขึ้นเป็นกอแต่ไม่แน่นมาก โคนของลำต้นแตกกิ่ง กิ่งตรงกลางใหย่กว่ากิ่งอื่นและตั้งฉากกับลำต้น กิ่งอ่อนสีเขียวนวล กิ่งแก่สีเขียวอมเหลือง บริเวณข้อพองออกเล็กน้อย ใบห้อยลง ดอกออกเป็นกระจุกกลม แก่จะมีหนามแหลมคม ชาวขมุและชาวลัวะใช้หน่ออ่อนใส่แกงหรือจิ้มน้ำพริก ใช้ไม่ไผ่สร้างบ้านเรือน เครื่องจักสาน
แจง

แจงหรือแกง ชื่อวิทยาศาสตร์: "Maerua siamensis" เป็นไม้ยืนต้นขนาดเล็กในวงศ์ Capparaceae ผลัดใบในช่วงสั้นๆทรงพุ่มแน่นทึบ ใบประกอบ ผลรูปรีหรือกลม สุกแล้วเป็นสีเหลืองฉ่ำน้ำ ออกดอกช่วงมกราคม – มีนาคม ผลแก่ในเดือนพฤษภาคม – มิถุนายน กระจายพันธุ์ในภาคตะวันออกเฉียงเหนือ ภาคกลาง และภาคตะวันตก พบครั้งแรกในประเทศไทยโดย J.E. Teijsmann ชาวเนเธอร์แลนด์ที่จังหวัดราชบุรี ชื่อสปีชีส์ตั้งตามประเทศไทย ใช้เป็นไม้ประดับ
ครามป่าใบต่าง

ครามป่าใบต่าง ชื่อวิทยาศาสตร์: "Indigofera aralensis" เป็นพืชในสกุลคราม พบในกัมพูชา ลาว เวียดนาม ในไทยพบทางภาคตะวันออกและตะวันออกเฉียงเหนือ กิ่งอ่อนมีขนหนาแน่น ใบประกอบแบบขนนก ดอกช่อ ดอกย่อยสีชมพู ฝักทรงกระบอก เหยียดตรง เมล็ดทรงกระบอก สีเหลือง มันวาว
ครามดอกม่วง

ครามดอกม่วง ชื่อวิทยาศาสตร์: "Indigofera atropurpurea" เป็นพืชในสกุลคราม พบใน ศรีลังกา อินเดีย เนปาล บังกลาเทศ พม่า จีน และเวียดนาม ในไทยพบทางภาคเหนือตามริมถนน ใบประกอบแบบขนนก ดอกช่อ ริ้วประดับรูปสามเหลี่ยม ดอกสีม่วงเข้ม ฝักทรงกระบอก เหยียดทรง เกือบเกลี้ยง
ครามเช้า

ครามเช้า ชื่อวิทยาศาสตร์: "Indigofera caudata" เป็นพืชในสกุลคราม เป็นไม้พุ่ม ใบประกอบแบบขนนก ดอกช่อยาว มีริ้วประดับรูปแถบ กลีบดอกสีขาว ฝักทรงกระบอก เหยียดตรง พบในจีนและลาว ในไทยพบทางภาคเหนือ
ทางด่วนเหนือ–ใต้ สายเหนือ

ทางด่วนเหนือ–ใต้ สายเหนือ  ซึ่งมีหมายเลขเป็น E1 เป็นส่วนหนึ่งของทางหลวงเอเชียสาย 2 เป็นทางหลวงในมาเลเซียตะวันตกที่มีการควบคุมการเข้าออก และมีการชำระค่าผ่านทาง มีระยะทาง เป็นเส้นทางในส่วนเหนือของทางด่วนเหนือ–ใต้ของประเทศมาเลเซีย เส้นทางผ่านรัฐทางตะวันตกเฉียงเหนือ ได้แก่ รัฐเกอดะฮ์ รัฐปีนัง รัฐเประ และรัฐเซอลาโงร์ มีจุดเริ่มต้นทางทิศเหนือที่ด่านตรวจคนเข้าเมืองบูกิตกายูฮีตัมในรัฐเกอดะฮ์ ซึ่งตั้งอยู่บนชายแดนมาเลเซีย-ไทย และสิ้นสุดที่บูกิตลันจัน ในรัฐเซอลาโงร์ ซึ่งตัดกับทางด่วนหุบเขากลังใหม่ ทางด่วนสายนี้ดำเนินการโดยพลัสเอกซ์เพรสเวย์
ทางด่วนสายนี้มีแนวเส้นทางจากเหนือไปใต้ ใกล้กับชายฝั่งทะเลทางทิศตะวันเฉียงเหนือของคาบสมุทร เชื่อมเมืองใหญ่ต่าง ๆ ได้แก่ อาโลร์เซอตาร์ บัตเตอร์เวิร์ท ไตปิง อีโปะฮ์ และราวัง และผ่านหมู่บ้านชนบทต่าง ๆ ทางด่วนสายนี้มีเส้นทางขนานไปกับทางหลวงมาเลเซียหมายเลข 1 ที่มีอยู่แล้ว และมีการใช้เส้นทางร่วมกันกับทางด่วนสายนี้จากเมืองบูกิตกายูฮีตัมถึงเมือง Jitra
ฟรีดริช ฟร็อม

พลเอกอาวุโส ฟรีดริช วิลเฮล์ม วัลเดอมาร์ ฟร็อม  เป็นนายทหารบกเยอรมัน เข้าร่วมสงครามโลกครั้งที่หนึ่งในยศร้อยโท ต่อมาเมื่อพรรคนาซีขึ้นสู่อำนาจ ฟร็อมได้รับตำแหน่งผู้บัญชาการกำลังสำรอง ในช่วงปฏิบัติการบาร์บาร็อสซา ฟร็อมซึ่งมีตำแหน่งเป็นผู้บัญชาการกำลังสำรอง ก็เป็นหนึ่งในผู้ที่มีอำนาจสูงสุดในกองทัพ เขามีส่วนรู้เห็นถึงแผนลับ 20 กรกฎาคมและปฏิบัติการวัลคือเรอ แต่เมื่อแผนการล้มเหลว ฟร็อมได้สั่งประหารชีวิตผู้สมคบคิดหลายคนเพื่อปิดปากไม่ให้พาดพิงมาถึงตน แต่กระนั้น วันที่ 22 กรกฎาคม ค.ศ. 1944 เขาถูกจับกุมและถูกตัดสินว่ามีความผิดฐานปฏิบัติหน้าที่ผิดพลาดร้ายแรง ฟร็อมถูกประหารชีวิตเมื่อวันที่ 12 มีนาคม ค.ศ. 1945
ทอม วิลคินสัน นักแสดงชาวอังกฤษ รับบทเป็นนายพลฟร็อม ในภาพยนตร์ "ยุทธการดับจอมอหังการ์อินทรีเหล็ก"
คริส สตีล (นักแสดง)

คริส สตีล (17 มีนาคม ค.ศ. 1966 —) เป็นนักแสดงภาพยนตร์ลามกชาวอเมริกัน, นักแสดงชาย, นักเขียน, ผู้กำกับ และเป็นผู้เชี่ยวชาญการผลิตภาพยนตร์ลามกเกย์
อ็อม ยุน-ช็อล

อ็อม ยุน-ช็อล (เกาหลี: ; ฮันจา: ; อาร์อาร์: "Eom Yuncheol"; เอ็มอาร์: "Ŏm Yunch'ŏl"; 18 พฤศจิกายน ค.ศ. 1991 —) เป็นนักยกน้ำหนักชาวเกาหลีเหนือ เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในประเภท 56 กก. ชาย
ปลาริวกิว

ปลาริวกิว ปลาเลียวเซียว หรือ ปลาลู่ทู่ (ชื่อวิทยาศาสตร์: "Netuma thalassina") ปลาทะเลชนิดหนึ่ง จำพวกปลาหนัง ในวงศ์ปลากดทะเล (Ariidae)
มีรูปร่างคล้ายคลึงกับปลากดหรือปลาแขยงที่พบในน้ำจืด หรือปลากดทะเลชนิดอื่น ๆ แต่มีขนาดใหญ่มากกว่า มีลำตัวยาวและค่อนข้างกลม หางแบนข้างและหัวใหญ่ ด้านหลังตรงหัวเป็นกระดูกแข็ง หน้าแหลม จะงอยปากยาว ปากกว้าง ฟันมีขนาดเล็กและสั้น มีหนวดใต้คาง 2 คู่และริมฝีปากบน 1 คู่ ครีบหลังและครีบอกมีเงี่ยงเป็นหนามแหลมครีบละหนึ่งอัน ครีบไขมันเล็กอยู่ใต้โคนหาง ครีบหางเป็นแฉกลึก พื้นลำตัวสีน้ำตาลปนเทา ท้องสีขาวนวล ครีบต่าง ๆ สีเทาคล้ำ ครีบไขมันสีดำ
กินปลาและสัตว์น้ำที่อาศัยอยู่ตามบริเวณหน้าดินเป็นอาหาร จัดเป็นปลาอุก หรือปลากดทะเลที่มีขนาดใหญ่ มีความยาวเต็มที่ได้ถึง 1.2 เมตร แต่ความยาวเฉลี่ย 30–40 เซนติเมตร
พบกระจายพันธุ์ตามพื้นทะเลที่เป็นโคลนหรือโคลนเหลว บางครั้งอาจพบได้ในบริเวณปากแม่น้ำที่เป็นน้ำกร่อยหรือน้ำจืด ในน่านน้ำไทยพบทั้งอ่าวไทยและทะเลอันดามัน
เป็นปลาที่ใช้เนื้อในการบริโภคกันจนเป็นที่รู้จักดี รวมถึงแปรรูปเป็นปลาเค็มหรือปลาหวาน ไข่ของปลาริวกิวนิยมนำมาทำเป็นแกงส้มเหมือนปลากดทะเลชนิดอื่น ๆ แต่ไข่ปลาริวกิวนั้นมีความคาวมาก เมื่อจะนำมาปรุงอาหารต้องล้างน้ำหลาย ๆ ครั้ง ปลาจะมีไข่ได้ทุกฤดูกาล แต่ช่วงที่ไข่สมบูรณ์มากที่สุด คือ ช่วงฤดูหนาวหรือช่วงปลายฝนต้นหนาว
คิม อึน-กุก

คิม อึน-กุก (เกาหลี: ; ฮันจา: ; อาร์อาร์: "Gim Eun-guk"; เอ็มอาร์: "Kim Ŭn-guk"; 28 ตุลาคม ค.ศ. 1988 —) เป็นนักยกน้ำหนักชาวเกาหลีเหนือ
เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในประเภท 62 กก. ชาย
คิมเป็นนักกีฬาในสังกัดเอพริล 25 สปอร์ต คลับ
เฮ็นนิง ฟ็อน เทร็สโค

แฮร์มัน เฮ็นนิง คาร์ล โรแบร์ท ฟ็อน เทร็สโค  หรือ เฮ็นนิง ฟ็อน เทร็สโค (10 มกราคม ค.ศ. 1901 – 21 กรกฎาคม ค.ศ. 1944) เป็นนายทหารชาวเยอรมัน เกิดในครอบครัวทหารที่เมืองมัคเดอบวร์ค เขาเข้ารับราชการในกรมทหารราบที่ 9 พ็อทซ์ดัม ขณะมีอายุเพียง 16 ปี และได้รับกางเขนเหล็กชั้นที่ 1 จากวีรกรรมในยุทธการที่แม่น้ำมาร์นครั้งที่สอง หลังสงครามโลกครั้งที่หนึ่ง เทร็สโคลาออกจากกองทัพเพื่อไปเรียนต่อด้านกฎหมายและเศรษฐศาสตร์ และแต่งงานกับบุตรสาวคนหนึ่งของครอบครัวทหาร เขากลับเข้ารับราชการทหารอีกครั้งด้วยการสนับสนุนจากเพาล์ ฟ็อน ฮินเดินบวร์ค และเริ่มรับรู้ถึงแผนการของอดอล์ฟ ฮิตเลอร์ ที่ตั้งใจจะก่อสงครามโลกอีกครั้ง เทร็สโคมีส่วนในการบุกครองโปแลนด์และยุทธการที่ฝรั่งเศส รวมถึงดูแลพื้นที่ริมฝั่งแม่น้ำนีเปอร์ในปฏิบัติการบาร์บาร็อสซา 
ในช่วงแรก เทร็สโคเป็นผู้สนับสนุนพรรคนาซี เพราะไม่พอใจสนธิสัญญาแวร์ซาย แต่หลังจากเหตุการณ์ "คืนแห่งมีดยาว" เขาก็เริ่มต่อต้านพรรคนาซีและมีส่วนในหลายแผนการลอบสังหารฮิตเลอร์ เช่น ปฏิบัติการสปาร์ก, แผนลับ 20 กรกฎาคม เป็นต้น หลังจากแผนลอบสังหารวันที่ 20 กรกฎาคม ล้มเหลว เทร็สโคก็ตัดสินใจกระทำอัตวินิบาตกรรมในวันต่อมา
ในสื่อ.
เคนเนธ บรานาห์ นักแสดงชาวไอร์แลนด์เหนือ รับบทเป็นนายพลเทร็สโค ในภาพยนตร์ "ยุทธการดับจอมอหังการ์อินทรีเหล็ก"
สถานีบูกิซ

สถานีบูกิส  เป็นสถานีเปลี่ยนเส้นทางระหว่างสายตะวันออก-ตะวันตก และสายดาวน์ทาวน์ ของการรถไฟฟ้าขนส่งมวลชนสิงคโปร์ ตั้งอยู่ใกล้กับศูนย์การค้า บูกิสพลัส, จัตุรัสซิมลิม, หมู่บ้านบูกิส, แยกบูกิส, หอสมุดแห่งชาติ และกัมปงแกลม 
สถานีบูกิสของสายตะวันออก-ตะวันตก ตั้งอยู่ใกล้กับแยกบูกิส มีทางเดินเชื่อมไปยังศูนย์การค้า ตัวสถานีได้รับการออกแบบใกล้เคียงกับสถานีลาเวนเดอร์ แต่จะแตกต่างกันตรงสีไฟที่ใช้ ส่วนสถานีบูกิสของสายดาวน์ทาวน์ ตั้งอยู่บริเวณพื้นที่ที่เคยเป็นโรงแรม 7 ชั้น เปิดใช้งานครั้งแรกเมื่อ 22 ธันวาคม ค.ศ. 2013 และเป็นสถานีปลายทางฝั่งเหนือจนถึงปี ค.ศ. 2016 ซึ่งจะถูกแทนที่โดย สถานีบูกิตปันจัง
ศูนย์การค้ารหัส QR บนกำแพง.
กำแพงศูนย์การค้าภายในสถานี เป็นสื่อเชิงโต้ตอบที่เปิดตัวเมื่อ 7 ธันวาคม ค.ศ. 2011 โดยเลียนแบบจากสถานีโซลลึง ของรถไฟใต้ดินโซล ในโซล ประเทศเกาหลีใต้ ดำเนินการโดยเอสเอ็มอาร์ที ผู้สัญจรจะใช้กล้องโทรศัพท์มือถือสแกนอ่านรหัส QR ในการซื้อสินค้าที่แสดงบนสื่อจากนั้นสินค้าจะถูกจัดส่งไปยังที่อยู่ของผู้ซื้อ โดยชำระเงินผ่านบัตรเครดิต
ศิลปะภายในตัวสถานี.
ภาพวาด "ชั่วคราว" ภายในตัวสถานี วาดโดยแพ็ตทริก ชัว ให้ความรู้สึกเกี่ยวกับประสบการณ์ของผู้คนมากมายที่เข้ามาทำงานในเมือง
เรปูบลิกาเซิร์ปสกา

เรปูบลิกาเซิร์ปสกา (เซอร์เบีย, บอสเนีย, โครเอเชีย: ; #เปลี่ยนทาง) เป็นหนึ่งในหน่วยการเมืองสองส่วนอิสระที่ประกอบกันเป็นประเทศบอสเนียและเฮอร์เซโกวีนา (อีกหน่วยหนึ่งคือสหพันธรัฐบอสเนียและเฮอร์เซโกวีนา) ประชากรส่วนใหญ่เป็นชาวเซิร์บ รองลงไปเป็นชาวบอสนีแอกและชาวโครแอต
เซิร์ปสกาก่อตั้งขึ้นในปี 1992 ในช่วงเริ่มต้นของสงครามบอสเนียโดยมีเจตนาที่จะปกป้องผลประโยชน์ของชาวเซิร์บในบอสเนียและเฮอร์เซโกวีนา สงครามได้ทำให้เกิดการขับไล่ชาวโครแอตและชาวบอสนีแอกออกจากดินแดนที่เรปูบลิกาเซิร์ปสกาอ้างสิทธิ์และการอพยพเข้าของชาวเซิร์บที่ถูกขับไล่ออกจากสหพันธรัฐบอสเนียและเฮอร์เซโกวีนา ตามความตกลงเดย์ตันปี 1995 เรปูบลิกาเซิร์ปสกานั้นได้รับการยอมรับว่าเป็นองค์ประกอบและเป็นส่วนหนึ่งภายในบอสเนียและเฮอร์เซโกวีนา ทุกวันนี้ประชากรชาวเซิร์บของบอสเนียและเฮอร์เซโกวีนาส่วนใหญ่อาศัยอยู่ในดินแดนนี้
เรปูบลิกาเซิร์ปสกาเป็นรัฐบาลแบบรัฐสภา โดยรัฐสภามีอำนาจนิติบัญญัติภายในสาธารณรัฐ โดยรัฐนี้ค่อนข้างรวมศูนย์ แม้ว่าจะแบ่งออกเป็น 64 เทศบาลที่เรียกว่า "opštine" สภานิติบัญญัติมีที่นั่ง 83 ที่นั่ง และสภาชุดปัจจุบันเป็นชุดที่สิบนับตั้งแต่ก่อตั้ง
ประวัติศาสตร์.
เรปูบลิกาเซิร์ปสกาก่อตั้งในวันที่ 9 กุมภาพันธ์ ค.ศ. 1992 โดย ราดอวาน การาจิช หัวหน้าชนกลุ่มน้อยชาวเซิร์บได้ก่อจลาจลแยกประเทศเพื่อให้ตนเป็นอิสระ จากเหตุการณ์ดังกล่าวทำให้เกิดสงครามบอสเนีย ซึ่งเรปูบลิกาเซิร์ปสกาคือผู้ก่ออาชญกรรมสงคราม หลังเจรจาสงบศึกสงครามในปี ค.ศ. 1995 สหประชาชาติมีมติให้ยุบเรปูบลิกาเซิร์ปสกาและให้เป็นประเทศองค์ประกอบของบอสเนียและเฮอร์เซโกวีนา
เทศบาลตำบลหนองไผ่ (จังหวัดเพชรบูรณ์)

หนองไผ่ เป็นเทศบาลตำบลแห่งหนึ่ง ซึ่งเป็นเมืองศูนย์กลางในอำเภอหนองไผ่ จังหวัดเพชรบูรณ์ มีประชากรในปี พ.ศ. 2561 จำนวน 7,551 คน มีพื้นที่ครอบคลุมบางส่วนของตำบลหนองไผ่
เทศบาลตำบลหนองไผ่มีทางหลวงแผ่นดินหมายเลข 21 ตัดผ่าน ลักษณะพื้นที่เป็นที่ราบ สัญลักษณ์ของเทศบาลตำบลหนองไผ่ เป็นรูปต้นไผ่และหนองน้ำล้อมรอบ ซึ่งหมายถึงเทศบาลตำบลหนองไผ่มีหนองน้ำใหญ่ตั้งอยู่ในกลางเขตเทศบาล และมีน้ำขังตลอดปี ทำให้มีความอุดมสมบูรณ์ บริเวณรอบหนองน้ำมีต้นไผ่และไม้อื่นล้อมรอบหนาแน่น ทำให้ร่มรื่นและเป็นที่พักผ่อนหย่อนใจของประชาชนในเขตเทศบาล
ประวัติ.
บริเวณหนองไผ่ในสมัยก่อนเรียกว่า "โคกหมาหิว" หรือ "ทุ่งหมาหิว" อยู่ในเขตตำบลกองทูล อำเภอวิเชียรบุรี มีลักษณะเป็นเนินหรือโคกเป็นป่าดงดิบ มีป่าไม้อุดมสมบูรณ์ เป็นป่าหนาทึบมาก มีป่าเต็ง ป่ารัง ป่าเพ็ก ป่าไผ่ และพันธุ์ไม้นานาชนิดมีสัตว์ป่าอาศัยอยู่เป็นจำนวนมาก เป็นแหล่งล่าสัตว์และหาสัตว์ป่า ไม่มีบ้านผู้คนอาศัยอยู่ คำว่า "บ้านหนองไผ่" มีที่มาจากภายในบริเวณหมู่บ้านมีหนองน้ำเดิมเป็นหนองช้างนอนในสมัยโบราณจึงเกิดเป็นแอ่งน้ำหรือหนองน้ำเล็ก ๆ มีต้นไผ่ขึ้นล้อมรอบ ต่อมามีการขุดขยายให้ใหญ่และกว้างขึ้นเรื่อย ๆ เพื่อใช้อุปโภคและบริโภคชาวบ้านมักเรียกว่า สระกลาง โดยบริเวณที่เป็นหนองน้ำนั้นเดิมเป็นที่ของตาทอง สีทาสังข์ ซึ่งปัจจุบันเทศบาลตำบลหนองไผ่ได้ปรับปรุงเป็นสวนสาธารณะ มีชื่อว่า สระหลวง
เทศบาลตำบลหนองไผ่เดิมเป็นสุขาภิบาลหนองไผ่ จัดตั้งตามประกาศกระทรวงมหาดไทย ประกาศในราชกิจจานุเบกษา เล่ม 81 ตอนที่ 107 ง. ลงวันที่ 3 พฤศจิกายน พ.ศ. 2507 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542
ปี พ.ศ. 2532 ผู้ใหญ่บ้านและชาวบ้านได้รวมตัวกันขอแยกหมู่บ้านออกจากตำบลกองทูล กรมการปกครอง กระทรวงมหาดไทย จึงได้อนุมัติและตั้งตำบลใหม่เป็นตำบลหนองไผ่ ประกอบด้วย 10 หมู่บ้าน ได้แก่ หมู่ 1 บ้านหนองไผ่ใต้, หมู่ 2 บ้านพงษ์เพชร, หมู่ 3 บ้านสะพานกลางดง, หมู่ 4 บ้านหนองไผ่, หมู่ 5 บ้านประดู่, หมู่ 6 บ้านเนินมะกอก, หมู่ 7 บ้านหนองไผ่เหนือ, หมู่ 8 บ้านคลองศรีเทพ, หมู่ 9 บ้านคลองยาง และหมู่ 10 บ้านลำพาด มีนายสมพร ไม้สูง เป็นกำนันคนแรกหนองไผ่
คิม มย็อง-ฮย็อก

คิม มย็อง-ฮย็อก (เกาหลี: ; ฮันจา: ; อาร์อาร์: "Gim Myeong-hyeok"; เอ็มอาร์: "Kim Myŏng-hyŏk"; 3 พฤศจิกายน ค.ศ. 1990 —) เป็นนักยกน้ำหนักชาวเกาหลีเหนือ เขาได้เข้าร่วมการแข่งขันโอลิมปิกฤดูร้อน 2012
คิม ควัง-ซ็อง

คิม ควัง-ซ็อง (เกาหลี: ; ฮันจา: ; อาร์อาร์: "Gim Gwangseong"; เอ็มอาร์: "Kim Kwangsŏng"; 19 กุมภาพันธ์ ค.ศ. 1992 —) เป็นนักยกน้ำหนักชาวเกาหลีเหนือ เขาได้รับเหรียญเงินจากการแข่งขันชิงแชมป์โลก 2013
ตรีรัก รักการดี

ตรีรัก รักการดี (เกิด 26 ธันวาคม พ.ศ. 2509) ชื่อเล่น "บุ๋ม" เป็นนักร้องและนักแสดงหญิงชาวไทย มีชื่อเสียงจากการแสดงละครโทรทัศน์เรื่อง "แม่นาคพระโขนง" ทางสถานีวิทยุโทรทัศน์ไทยทีวีสีช่อง 3 และออกอัลบั้มภายใต้สังกัดคีตา เอนเตอร์เทนเมนท์ ในชุด "Moddy ตรีรัก"
ประวัติ.
ตรีรัก รักการดี ชื่อเล่น "บุ๋ม" เกิดเมื่อวันที่ 26 ธันวาคม พ.ศ. 2509 เข้าสู่วงการบันเทิงได้โดยการประกวดหนุ่มสาวแพรวปี 1987 เข้ารอบ 10 คนสุดท้ายและได้เป็นดาวคณะนิเทศศาสตร์ มหาวิทยาลัยกรุงเทพด้วย จึงได้เป็นนางเอกละครโทรทัศน์เรื่อง "แม่นาคพระโขนง" ทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2532 ด้วยการรับบทแม่นาค คู่กับเอกพันธ์ บันลือฤทธิ์ ซึ่งประสบความสำเร็จอย่างมาก ทำให้มีผลงานละคร ภาพยนตร์แนวผีหรือแนวสยองขวัญตามมาอีกมากมายหลายเรื่อง 
จนกระทั่งในปี พ.ศ. 2538 ได้ออกอัลบั้มเพลงกับคีตา เรคคอร์ดส ในอัลบั้ม "Moddy ตรีรัก" มีเพลงที่ได้รับการโปรโมทคือ "มีแฟนหรือยังจ๊ะ" ด้วยความฮือฮากับการสวมเสื้อเอวลอยโชว์สะดือคู่กับกางเกงขาสั้นความยาวแค่หนึ่งคืบ จึงทำให้ติดภาพเซ็กซี่มาตั้งแต่นั้น ถือเป็นนางเอกในยุคนั้นที่มีภาพลักษณ์และผลงานถ่ายแบบในแนวเซ็กซี่ 
กระทั่งอายุได้ 32 ปี จึงได้ออกจากวงการบันเทิง ได้เดินทางไปศึกษาและใช้ชีวิตต่อที่สหรัฐ เริ่มต้นด้วยการทำงานเป็นเด็กเสิร์ฟ ได้ประกาศนียบัตรวิชาชีพตัดขนสุนัขและแมว จนทำเป็นอาชีพได้นานถึง 15 ปี
พ.ศ. 2565 กลับมารับแสดงละครเรื่อง "สายรุ้ง" หลังจากไม่ได้เล่นละครนาน 25 ปี
ฟิชเชอร์เฟซ

ฟิชเชอร์เฟซ (en: Fisherfaces) เป็นวิธีวิเคราะห์ภาพเชิงเส้น คิดค้นโดยนักสถิติวิทยา เซอร์ อาร์. เอ. ฟิชเชอร์ ผู้ซึ่งประสบความสำเร็จในการใช้วิธีดังกล่าวแยกแยะภาพของดอกไม้ เพื่อจัดชั้นหมวดหมู่ ในปี พ.ศ. 2479 ในหนังสือที่มีชื่อว่า การใช้วิธีวัดหลายวิธีในปัญหาการแยกหมวดหมู่ ปัจจุบันวิธีวิเคราะห์นี้ ถูกนำมาใช้ใน ระบบการรู้จำใบหน้า
อัลกอริธึม.
ถ้าให้ <math>X</math> เป็นเวกเตอร์แบบสุ่ม โดยมีตัวอย่างทั้งสิ้น <math>c</math> แบบ
<math>X = {X_1,X_2...,X_c}</math>
<math>X_i = {x_1,x_2...,x_i}</math>
เมตริกซ์การกระจาย <math>S_B</math> และ <math>S_W</math> คำนวณได้ดังนี้
<math>S_B = \sum_{i=1}^c N_i(\mu_i - \mu)(\mu_i - \mu)^T</math>
<math>S_W = \sum_{i=1}^c \sum_{x_\jmath \isin X_\imath} (X_j - \mu_i)(X_j - \mu_i)^T </math>
ตัวอย่างนี้แสดงให้เห็นการคำนวณ <math>S_B</math> และ <math>S_W</math> แบบมีตัวอย่าง 3 แบบ <math>\mu</math> แสดงค่ารวม mean ของเซต <math>[\mu_1,\mu_2,\mu_3]</math> ซึ่งค่ารวมของ <math>\mu</math> มีค่าดังนี้
<math>\mu = \frac{1}{N} \sum_{i=1}^N X_i</math>
และ <math>\mu_i</math> คือ mean ของตัวแบบ <math>i \isin {1...,c}</math>:
<math>\mu_i = \frac{1}{\left\vert X \right\vert} \sum_{x_\jmath \isin X_\imath} X_j</math>
ฟิชเชอร์ อัลกอริธึม แสดงให้เห็นในตัวแปร <math>W</math>
<math>W_{opt} = \arg {\max}_w \frac{\left\vert W^T S_B W \right\vert}{\left\vert W^T S_W W \right\vert}</math>
<math>S_B^{v_i} = \lambda_i S_w v_i</math>
<math>S_W^{-1} S_B^{v_i} = \lambda_i v_i</math>
ซึ่งสามารถเขียนใหม่ได้เป็น
<math>W_{pca} = \arg {\max}_w \left\vert W^T S_T W \right\vert</math>
<math>W_{fld} = \arg {\max}_w \frac{\left\vert W^T W_{pca}^T S_B W_{pca} W \right\vert}{\left\vert W^T W_{pca}^T S_W W_{pca} W \right\vert}</math>
<math>W = W_{fld}^T W_{pca}^T</math>
สีกลุ่มชนอิหร่าน

สีกลุ่มชนอิหร่าน  เป็นสีที่ใช้ในธงของประเทศหรือดินแดนที่มีกลุ่มชนอิหร่านอาศัยอยู่ ประกอบด้วยสีเขียว ขาว และแดง โดยธงของราชวงศ์กอญัรเป็นธงชนิดแรกที่ใช้สีกลุ่มชนอิหร่าน
ยูฟ่าซูเปอร์คัพ 2015

ยูฟ่าซูเปอร์คัพ 2015 จะเป็นการแข่งขัน ยูฟ่าซูเปอร์คัพ ครั้งที่ 40 ซึ่งจะเป็นการแข่งขันฟุตบอลประจำปีของผู้ชนะจาก ยูฟ่าแชมเปียนส์ลีก กับผู้ชนะจาก ยูฟ่ายูโรปาลีก การแข่งขันเป็นการพบกันของสองทีมจากสเปน บาร์เซโลนา และ เซบิยา ผู้ชนะของ ยูฟ่าแชมเปียนส์ลีก ฤดูกาล 2014–15 และ ยูฟ่ายูโรปาลีก ฤดูกาล 2014–15 ตามลำดับ โดยจะลงเล่นกันที่สนาม บอริส ไพแชดซ์ ดีนาโม อาเรนา ใน ทบิลิซี จอร์เจีย เมื่อวันที่ 11 สิงหาคม ค.ศ. 2015. นี่ถือเป็นครั้งแรกในประวัติศาสตร์ของการแข่งขันซูเปอร์คัพนัดหนึ่งเป็นการแข่งขันของครั้งก่อนหน้านี้ ทั้งสองทีมในคำถามก่อนที่จะพบกันใน ยูฟ่าซูเปอร์คัพ 2006 ที่ สตาดลูยเดอ ใน ประเทศโมนาโก เมื่อ เซบิยา ชนะ 3–0
สถานที่การแข่งขัน.
สนามกีฬามิเคห์อิล เมสคี ได้มีการประกาศสนามที่ใช้แข่งขันซูเปอร์คัพในการประชุมคณะกรรมการบริหารยูฟ่าเมื่อวันที่ 5 มีนาคม ค.ศ. 2014 แต่สนามที่ได้รับเปลี่ยนไปใช้สนาม บอริส ไพแชดซ์ ดีนาโม อาเรนา นี่จะเป็นครั้งแรกในการรับหน้าที่เป็นเจ้าภาพยูฟ่าซูเปอร์คัพในประเทศจอร์เจีย สนามโบริส ไปชาดเซ อาเรนาถูกสร้างขึ้นในปี ค.ศ. 1976 และได้รับการบูรณะในปี ค.ศ. 2011 สนามแห่งนี้คือสนามทีมเหย้าของ ฟุตบอลทีมชาติจอร์เจีย และ ดีนาโม ทบีลีซี
อีดูวาร์ดู การ์วัลยู

อีดูวาร์ดู ดุช ไรช์ การ์วัลยู  หรือรู้จักกันในชื่อว่า อีดูวาร์ดู เกิดเมื่อวันที่ 19 กันยายน ค.ศ. 1982 เป็นนักฟุตบอลชาวโปรตุเกส ปัจจุบันเล่นให้กับสโมสรบรากาในปรีไมราลีกาและทีมชาติโปรตุเกส ในตำแหน่งผู้รักษาประตู
เมอร์ริล โมเสส

เมอร์ริล เอ็ม. โมเสส (5 เมษายน ค.ศ. 1989 —) เป็นนักกีฬาโปโลน้ำชาวอเมริกัน
โมเสสเล่นในตำแหน่งผู้รักษาประตูให้กับทีมชาติสหรัฐอเมริกาในการแข่งขันโอลิมปิกฤดูร้อน 2008 ส่วนในรอบชิงชนะเลิศทีมชาติสหรัฐอเมริกา แพ้ทีมชาติฮังการี จึงทำให้ทีมชาติของเขาได้รับเหรียญเงิน
เมื่อเดือนธันวาคม ค.ศ. 2010 โมเสสถูกขโมยเหรียญเงินที่บ้านพ่อแม่ของเขา รวมทั้งแหวนและนาฬิกาที่เขาได้รับจากคณะกรรมการโอลิมปิกสหรัฐอเมริกา
จรัมพร โชติกเสถียร

จรัมพร โชติกเสถียร (เกิด: 10 กุมภาพันธ์ พ.ศ. 2500) กรรมการในคณะกรรมการจัดทำยุทธศาสตร์ชาติด้านความมั่นคง กรรมการสภาราชวิทยาลัยผู้ทรงคุณวุฒิของราชวิทยาลัยจุฬาภรณ์ อดีตกรรมการผู้อำนวยการใหญ่ บริษัท การบินไทย จำกัด (มหาชน) เป็นผู้ร่วมทำแผนฟื้นฟู ระยะกลางและระยะยาว ทำให้การบินไทยกลับมามีกำไรอีกครั้งในปี พ.ศ. 2558 คุณจรัมพรเคยทำงานด้านไอทีและสายการเงินมาก่อน โดยก่อนหน้านี้ได้นั่งตำแหน่งผู้จัดการตลาดหลักทรัพย์แห่งประเทศไทย อีกด้วย
การศึกษา.
คุณจรัมพร จบการศึกษาวิทยาศาสตร์บัณฑิตสาขา วิศวกรรมไฟฟ้าและวิทยาการคอมพิวเตอร์จากสถาบันเทคโนโลยีแมสซาชูเซตส์ และ บริหารธุรกิจมหาบัณฑิต จาก มหาวิทยาลัยฮาร์วาร์ด, สหรัฐอเมริกา
มัตเตโอ ดาร์มีอัน

มัตเตโอ ดาร์มีอัน  เกิดเมื่อวันที่ 2 ธันวาคม ค.ศ. 1989 เป็นนักฟุตบอลชาวอิตาลี ปัจจุบันเล่นให้กับอินเตอร์มิลานและฟุตบอลทีมชาติอิตาลี ในตำแหน่งฟุลแบ็ก เขาเริ่มอาชีพของเขาที่มิลานขณะมีอายุ 17 ปี ในปี ค.ศ. 2009 เขาได้เข้าร่วมทีมปาโดวาซึ่งเขาช่วยให้ทีมรอดจากการตกอันดับจากเซเรียเบในฤดูกาลนั้น หลังจากนั้นเขาก็กลับไปที่เซเรียอากับทีมปาแลร์โม และหนึ่งปีต่อมาเขาได้ย้ายไปเล่นให้โตรีโน และได้ย้ายไปแมนเชสเตอร์ยูไนเต็ดในเดือนกรกฎาคม ค.ศ. 2015
ด้านทีมชาติ ดาร์มีอันเปิดตัวกับทีมชาติอิตาลีในเดือนพฤษภาคม ค.ศ. 2014 และเป็นตัวจริงของทีมชาติอิตาลีตั้งแต่นั้นเป็นต้นมา
 "ณ วันที่ 21 พฤษภาคม ค.ศ. 2016"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 2 กรกฎาคม ค.ศ. 2016"
อึ่งน้อย

อึ่งน้อยในภาษาจีนแต้จิ๋วหรือหวงเหลียนในภาษาจีนกลาง ชื่อวิทยาศาสตร์: "Coptis chinensis" อยู่ในวงศ์ Ranunculaceae เป็นพืชท้องถิ่นในจีน เปลือกสีน้ำตาล เนื้อในสีเหลืองทอง ตรงกลางมีลายแดงอมน้ำตาล ในเหง้ามีสารจำพวก isoquinoline อัลคาลอยด์ และ berberineในตำรายาจีนใช้ทำยาขับพิษ ขับร้อน ใช้ย้อมสีผ้าฝ้ายและเส้นใยได้
อึ่งงิ้ม

อึ่งงิ้มในภาษาจีนแต้จิ๋วหรือหวงฉิน (黄芩)ในภาษาจีนกลาง ชื่อวิทยาศาสตร์: "Scutellaria baicalensis" อยู่ในวงศ์ Lamiaceae พืชชนิดนี้เป็นพืชปลูกในไซบีเรีย มองโกเลีย ภาคตะวันออกไกลของรัสเซีย จีน และเกาหลี รากแห้งเป็นสีเหลืองอมน้ำตาล ตรงกลางมีเส้นสีแดงอมน้ำตาล ตำรายาจีนใช้รากทำยาขับพิษ ขับร้อน สารสำคัญในรากได้แก่ baicalein, baicalin, wogonin, norwogonin, oroxylin Aและ β-sitosterol